CELEX: 62017TN0632
Language: et
Date: 2017-09-15 00:00:00
Title: Kohtuasi T-632/17: 15. septembril 2017 esitatud hagi – Erdősi Galcsikné versus komisjon

13.11.2017   
            
            
               ET
            
            
               Euroopa Liidu Teataja
            
            
               C 382/51
            
         15. septembril 2017 esitatud hagi – Erdősi Galcsikné versus komisjon
   (Kohtuasi T-632/17)
   (2017/C 382/64)
   Kohtumenetluse keel: saksa
   
      Pooled
   
   
      Hageja: Éva Erdősi Galcsikné (Budapest, Ungari) (esindaja: Rechtsanwalt D. Lazar)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 1. juuni 2017. aasta otsus asjas Ares(2017)2755900,
            
         
               —
            
            
               tühistada komisjoni 17. juuli 2017. aasta otsus asjas C(2017)5146 final,
            
         
               —
            
            
               kohustada komisjoni võimaldama hagejal tutvuda kõigi EU Piloti menetlusega 8572/15, CHAP (2015)00353 seotud dokumentidega, sõltumata sellest, kas need on juba olemas või esitatakse tulevikus, ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et vaidlusaluste dokumentide avaldamine ei kahjusta uurimise kaitse eesmärki
               EU Piloti menetluse 8572/15 ese on õiguse erapooletule kohtule ja ausale menetlusele ulatuslikud rikkumised, mille Ungari kohtud panid toime õigusnormide kohaldamisel niinimetatud välisvaluutas antud laenude konventeerimisel Ungari valuutasse. Nende seadustega riivatakse võimude lahususe põhimõtet, kuna nendega sekkutakse kodanike eraõiguslikesse suhetesse. Iseäranis sunnitakse nende seadustega laenuvõtjat kandma valuutariisikoga kaasnevat kahjumit ning keelatakse laenulepingute kehtivust kohtus vaidlustada.
               Läbirääkimised Euroopa Komisjoni ja Ungari valitsuse vahel Ungari õiguskorra kooskõlla viimiseks ühenduse õigusega ei ole sobilikud selle eesmärgi saavutamiseks, kuna kohus ei ole õigusriigis juhistega seotud.
               Vaidlusaluste dokumentide avaldamine ei kahjusta, vaid toetab uurimise kaitse eesmärki, kuna üksnes avalik arutelu saab muuta Ungari kohtute praktikat.
            
         
               2.
            
            
               Teine väide, et vaidlusaluste dokumentide avaldamiseks esineb ülekaalukas avalik huvi.
               Dokumentide avaldamine on avalikes huvides, kuna sellega võimaldatakse:
               
                           —
                        
                        
                           muuta Ungari kohtute õiguskultuuri,
                        
                     
                           —
                        
                        
                           Euroopa tasandil avalikult arutada Ungari valitsuse arusaama põhiõiguste tõlgendamisest, ning
                        
                     
                           —
                        
                        
                           pakkuda avalikku arutelu komisjoni seisukoha üle Euroopa Liidu põhiõiguste harta artikli 47 ja Euroopa inimõiguste ja põhivabaduste konventsiooni artikli 6 lõike 1 tõlgenduse kohta.